| Lauráceas |
| --- |
| o aguacate (*Persea americana*) |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Laurales |
| Familia: | **Lauraceae**Juss. 1789 |

 |
| Xéneros |
| * 55 xéneros, véxase no texto.

---

 |

Ilustración do loureiro común (*Laurus nobilis*), arboriña común e autóctona de Galiza
**Lauraceae**, as **lauráceas**, é unha familia botánica co distribución tropical e subtropical, presentes nas forestas pluviais de Eurasia e as Américas, que inclúe máis de 2 500 especies agrupadas en 50 xéneros. A gran maioría son árbores e arbustos, agás as rubideiras parasitas do xénero *Cassytha*. Teñen un cheiro característico nas follas cando se esmagan, por mor da presenza de óleos esenciais.

A esta familia pertencen plantas tan importantes para o ser humano coma a caneleira, o alcanforeiro, ou o abacateiro. En Galiza só se atopa unha especie autóctona, o loureiro común (*Laurus nobilis*), común en todo o territorio, e formando bosquetes en cavorcos termófilos do sur do país, con condicións semellantes ás laurisilvas macaronésicas.

Descrición
----------

### Follas

Simples, xeralmente alternas, ou menos frecuentemente opostas ou verticiladas, coriáceas e aromáticas.

### Flores

Bisexuadas (hermafroditas), monoicas ou dioicas, monoclamídeas, con cáliz infundibuliforme ou urceolado, averdado, amarelado ou avermellado, con 6 segmentos imbricados, desiguais ou iguais entre si, dispostos en 1-2 verticilos. Androceo polistémone, con ou sen estaminodios e dispostos en 3-4 verticilos, con anteras valvulares de 2-4 tecas. Ovario súpero, unilocular e uniovulado. Presentando inflorescencia paniculada.

### Froito

Tipo baga ou drupa monospermática, normalmente con cáliz cupuliforme persistente. Semente sen endosperma e embrión desenvolvido.

### Xéneros

* *Actinodaphne*,
* *Adenodaphne*,
* *Aiouea*,
* *Alseodaphne*,
* *Anaueria*,
* *Aniba*,
* *Apollonias*,
* *Aspidostemon*,
* *Beilschmiedia*,
* *Brassiodendron*,
* *Caryodaphnopsis*,
* *Cassytha*,
* *Chlorocardium*,
* *Cinnadenia*,
* *Cinnamomum*,
* *Clinostemon*,
* *Cryptocarya*,
* *Dehaasia*,
* *Dicypellium*,
* *Dodecadenia*,
* *Endiandra*,
* *Endlicheria*,
* *Eusideroxylon*,
* *Gamanthera*,
* *Hexapora*,
* *Hypodaphnis*,
* *Iteadaphne*,
* *Kubitzkia*,
* *Laurus*,
* *Licaria*,
* *Lindera*,
* *Litsea*,
* *Mezilaurus*,
* *Nectandra*,
* *Neocinnamomum*,
* *Neolitsea*,
* *Nothaphoebe*,
* *Ocotea*,
* *Paraia*,
* *Persea*,
* *Phoebe*,
* *Phyllostemonodaphne*,
* *Pleurothyrium*,
* *Potameia*,
* *Potoxylon*,
* *Povedadaphne*,
* *Ravensara*,
* *Rhodostemonodaphne*,
* *Sassafras*,
* *Syndiclis*,
* *Triadodaphne*,
* *Umbellularia*,
* *Urbanodendron*,
* *Williamodendron*.

Importancia económica
---------------------

Malia seren as lauráceas importantes compoñentes forestais en moitas partes do mundo, relativamente só unhas poucas especies teñen importancia local. O principal produto da familia é o aguacate, o froito de *Persea americana*, que, alén de ser consumido cru, en ensaladas, ou doces, del tamén se extraen graxan, usadas principalmente en cosmética, que tamén se extraen do loureiro común (*Laurus nobilis*) (cuxas follas se usan en gastronomía coma adubo) e de *Litsea sebifera*.

Por séculos o principal produto económico da familia foi a canela, a casca da caneleira (*Cinnamomum zeylanicum*) e doutras especies de *Cinnamomum* —unha das famosas especias, que motivaron mesmo ás grandes expedicións marítimas para procuralas no Oriente. Outra especia desta familia é o alcanfor, substancia de cheiro penetrante característico, que se obtén da destilación da madeira do alcanforeiro (*Cinnamomum camphora*).

Moitas outras especies aromáticas úsanse como condimentos, en escala local, como o pau cravo (*Dicypellium caryophyllatum*) que está ameazada de extinción no Brasil, pois non se cultiva; ou en perfumaría coma o pau rosa da Amazonia (*Aniba rosaeodora*).

A madeira das especies das Lauraceae é de excelente calidade, como a *Mezilaurus itauba*, coñecida no Brasil como itaúba, e a imbuia (*Ocotea porosa*).

Notas
-----

1. ↑  A partir do Portal das Palabras da RAG -  Arquivado 11 de marzo de 2014 en Wayback Machine.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lauraceae*** |

|  |  |
| --- | --- |
|  | Wikispecies posúe unha páxina sobre:  ***Lauraceae*** |

### Outros artigos

* Laurisilva
* Loureiro

### Ligazóns externas

* 
* Watson and Dallwitz Arquivado 03 de xaneiro de 2007 en Wayback Machine. 17 de outubro de 2004

|  |  |
| --- | --- |
| Control de autoridades | 
* Wd: Q26538
* AAT: 300343897
* BNCF: 1150
* BNF: 12270936q
* EBID: ID
* LCCN: sh85075080
* MAG: 2778625465
* NKC: ph116557

 |

|  |  |
| --- | --- |
| Identificadores taxonómicos | 
* APNI: 54700
* Dyntaxa: 2002720
* EOL: 4308
* EPPO: 1LAUF
* FloraBase: 22817
* FNA: 10479
* FoC: 10479
* Fossilworks: 53510
* GBIF: 6688
* iNaturalist: 48809
* IPNI: 30000569-2
* IRMNG: 114384
* ITIS: 18145
* NBN: NBNSYS0000160278
* NCBI: 3433
* Plazi: ID
* POWO: ID
* Tela Botanica: 100972
* Tropicos: 42000016
* VASCAN: 153
* VicFlora: ID

 |

|  |  |
| --- | --- |
| Identificadores | 
* MeSH: D019770
* MeSH: B01.875.800.575.912.250.595.400

 |